James L. Farmer

Džeimsas Leonardas Farmeris jaunesnysis (; 1920 m. sausio 12 d. – 1999 m. liepos 9 d.) – Jungtinių Amerikos Valstijų pilietinių teisių aktyvistas, Amerikos pilietinių teisių judėjimo lyderis (XX a. 5–7 dešimtmečiuose), 1961 metų kelionės už laisvę iniciatorius ir organizatorius. Tai galiausiai leido desegreguoti JAV tarp valstijų kursuojančius autobusus.

1942 metais Farmeris su grupe studentų įkūrė Rasinės lygybės komitetą, kuris vėliau tapo geriau žinomas kaip Rasinės lygybės kongresas (CORE), organizacija, siekusi aktyviai ir be smurto užbaigti šalyje rasinę segregaciją. Farmeris buvo pirmasis organizacijos lyderis. Jis taip pat buvo Amerikos demokratų socialistų partijos garbės pirmininkas.

Kategorija:Pilietinių teisių aktyvistai